Fil-Qorti tal-Maġistrati (Malta) Bħala Qorti ta` Ġudikatura Kriminali Maġistrat Dottor Aaron M. Calleja Amaira M.A. Law, LL.D. (melit) Il-Pulizija (Spettur Spiridione Zammit) vs Raymond Talbot Il-Qorti rat l-imputazzjonijiet miġjuba fil-konfront ta' Raymond Talbot, bin Emanuel u Margaret, imwieled fit-24 ta' Lulju, 1970 u residenti Gardell,Triq FM Ferretti, B'Bugia u detentur tal-karta ta' l- identita' numru 161977M fejn ġie mixli talli : - A) nhar il-15.04.2014 għal ħabta ta 08:00hrs waqt li kont fi Triq San Mikiel Fgura volontarjament ħassart, għamilt ħsara jew għarraqt ħwejjeg ħaddiehor u ċioe għamilt ħsara fil-vettura LAA063 tal- għamla Seat Marbella propjeta ta' Mario Talbot liema ħsara ma teċċediex €116.47c u dan bi ksur tal-Artikolu 325 (1)(c) tal-Kapitolu 9 tal-Liġijiet ta' Malta; B) Kif ukoll inġurjajt jew heddidt, mhux imsemmi band'oħra f'dan il- kodiċi, jew jekk kont ipprovokat, inġurjat b'mod li ħrigt barra mil- limiti tal-provokazzjoni lil Mario Talbot u dan bi ksur tal-Artikolu 339 (e) tal-Kapitolu 9 tal-Liġijiet ta' Malta; C) Kif ukoll ksirt volontarjament il-bon-ordni jew il-kwiet tal- pubbliku b'għajjat u ġlied u dan bi ksur tal-Artikolu 339(dd) tal- Kapitolu 9 tal-Liġijiet ta' Malta; Rat l-atti u d-dokumenti eżebiti; Semgħet lix-xhieda tal-prosekuzzjoni u lill-imputat; Semgħet it-trattazzjoni tal-partijiet; l-oħra tal-każ, Ikkunsidrat : - Mill-provi prodotti quddiem din il-Qorti, jirriżulta li t-tieni u t-tielet imputazzjonijiet huma milquta mill-preskrizzjoni trimestrali. Għalhekk il-Qorti sejra tiddikjara l-proċediment estint fir-rigward tagħhom. Mill-banda l-oħra, wara li semgħet ix-xiehda ta' Mario Talbot u t-tielet Margerita Talbot u rat imputazzjoni tirriżulta soddisfaċentement ippruvata sal-grad rikjest mill-Liġi. GĦALDAQSTANT : - Wara li rat l-Artikoli 325(1)(c) tal-Kapitolu 9 tal-Liġijiet ta' Malta, il- Qorti qegħda ssib lil Raymond Talbot mhux ħati tat-tieni u t-tielet imputazzjonijiet stante li dawn huma estinti minħabba preskrizzjoni trimestrali filwaqt li ssibu ħati tal-ewwel imputazzjoni miġjuba kontrih u peress li fiċ-ċirkostanzi ta' dan il-każ, in-natura tal- imputazzjoni u l-karattru tal-ħati tara li f'dan il-każ mhux spedjenti li twaħħal piena wara li rat l-Artikolu 22 tal-Kapitolu 446 tal-Liġijiet ta' Malta qegħda tagħmel ordni li permezz tagħha tillibera lil ħati bil- kundizzjoni li ma jagħmilx reat ieħor fi żmien sitt xhur millum. Inoltre, wara li rat l-Artikolu 383 tal-Kodiċi Kriminali, sabiex tipprovdi għas-sigurta tal-parte civile kif ukoll sabiex tassigura ż- żamma tal-ordni pubbliku, il-Qorti qegħda torbot lill-ħati taħt obbligazzjoni tiegħu innifsu għall-perjodu ta' sena taħt penali ta' elf euro (€1000). Inoltre wara li rat l-Artikolu 532A tal-Kapitolu 9 tal-Liġijiet ta' Malta tordna lill-ħati sabiex iħallas is-somma ta' euro 147.50 lill-parte civile. Mogħtija illum 11 ta' Novembru 2014 fil-Qrati tal-Ġustizzja, San Ġwann. QORTI TAL-MAĠISTRATI (MALTA) OBBLIGAZZJONI GĦAS-SIGURTA' TA' PERSUNA U BIEX JINŻAMM IL-BON ORDNI SKONT L-ARTIKOLU 383(1) TAL- KODIĊI KRIMINALI Il-Pulizija vs. Raymond Talbot Għal dak kollu li tgħid u trid id-deċiżjoni ta' din il-Qorti tat-18 ta' Novembru 2014 jien Raymond Talbot, ID 189251(M) hawn taħt iffirmat, nobbliga ruhi li nżomm il-kwiet ma' Mario Talbot u Margerita Talbot u li nżomm il-bon-ordni pubbliku ma' kulħadd; u jekk b'xi mod li jkun nonqos minn din l-obbligazzjoni, nobbliga ruħi li nħallas is-somma ta' elf euro (€1000) penali ordnat bid- deċiżjoni fuq imsemmija, u din l-obbligazzjoni għandha tibqa' isseħħ għal perjodu ta' sena millum. Illum 11 ta' Novembru 2014 (Iffirmat) ..................................… Numru tal-karta tal-identita' .............................… Magħmula u ffirmata quddiemi Doris Zammit Freeman Deputat Registratur